04/09/2009 | Administración LocalMunicipal
Ordes
Edicto

Elevado a definitivo, por non terse presentado reclamacións durante o prazo de exposición ao público, o acordo do Concello Pleno, adoptado en sesión ordinaria de data 30 de xuño de 2009, de modificación do Regulamento de Organización e Funcionamento do Centro de Atención á Infancia (Escola Infantil) de Ordes. De conformidade co disposto no art.70.2 da Lei 7/1985, de 2 de abril, faise público o texto integro do regulamento, sen que esta entre en vigor ata que se leve a cabo devandita publicación e teña transcorrido o prazo previsto no art.65.2 de devandito texto legal. Contra o regulamento, unha vez publicado no Boletín Oficial da Provincia, poderá interporse recurso contencioso administrativo nos termos establecidos na Lei reguladora da xurisdición contencioso-administrativa. Ordes, 24 de agosto de 2009 O ALCALDE-PRESIDENTE Manuel Regos Boquete REGULAMENTO DE ORGANIZACIÓN E FUNCIONAMENTO DO CENTRO DE ATENCIÓN A INFANCIA (ESCOLA INFANTIL) DE ORDES Artigo 1.- Obxecto É obxecto deste regulamento establecer as normas de funcionamento e de réxime interior do Centro de Atención a Infancia (Escola Infantil) do Concello de Ordes, segundo as determinacións da Lei 13/2008, do 3 de decembro, de servizos sociais de Galicia, do Decreto 143/2007, do 12 de xullo, polo que se regula o réxime de autorización e acreditación dos programas e dos centros de servizos sociais, o Decreto 329/2005, de 28 de xullo, polo que se regulan os centros de menores e os centros de atención á infancia, e demais normativa de aplicación. Artigo 2.2.- (párrafo 3º)./. Público: a titularidade é do Concello de Ordes, podendo xestionarse por calquera das formas establecidas no artigo 85.2 da Lei 7/1985, de 2 de abril, de bases do réxime local. Artigo 2.3.- (párrafos último e penúltimo)./. A idade para a inclusión en cada un dos módulos virá determinado pola idade que se cumpra no ano natural. Do total de prazas correspondentes a cada unha das unidades reservarase unha para situacións de emerxencia, situación que se valorará en función do informe-proposta da traballadora da área de servizos sociais. Artigo 14.- Solicitudes. O prazo para a presentación de nova matrícula farase do 1 ó 15 de maio, as devanditas solicitudes deberán presentarse no Rexistro Xeral do Concello de Ordes en horario de oficina, sen prexuízo do disposto no artigo 38.4 da Lei 30/1992, do 26 de novembro. Poderán, así mesmo, presentar solicitude de matrícula, as familias con fillos xestantes no dito ano. Artigo 18.- Baremación de admisión. En calquera caso terán preferencia ás persoas empadroadas no Concello de Ordes sobre as non empadroadas, e dentro destas últimas, as que demostren que algún dos cónxuxes traballan neste termo municipal sobre os que non o fagan, de xeito que, á hora da baremación, primeiro farase cos residentes no Concello, logo cos traballadores no termo municipal e, por último, cos que non se dea algunha destas circunstancias. Deste xeito garántese que o servizo municipal vai dirixido aos/ás veciños/as de Ordes, os/as cales terán preferencia na admisión por riba de calquera outra persoa, independentemente dos criterios de baremación que de seguido se expoñen. A citada preferencia farase non só na admisión senón tamén nos casos de renovación de prazas. A selección das solicitudes efectuaranse en función da puntuación acadada segundo o baremo establecido neste regulamento, mediante o que se avaliarán os factores sociofamiliares, laborais e económicos da unidade familiar. As prazas adxudicaranse segundo os seguintes criterios preferentes: A) Solicitudes de renovación de praza das/os nenas/os matriculadas/os no curso 2007/2008. B) Solicitantes cunha/cun irmá/n con praza renovada para o curso 2008/2009. C) O resto de solicitudes adxudicaranse segundo a puntuación obtida pola aplicación do seguinte baremo: 1º Situación sociofamiliar.1.1. Por cada membro da unidade familiar: 2 puntos.1.2. Por cada persoa que non formando parte da unidade familiar estea a cargo desta: puntos.1.3. No caso de que a/o nena/o para a/o que se solicita praza nacese nun parto múltiple: 1 punto.1.4. Por cada membro da unidade familiar, afectado por minusvalidez, enfermidade que requira internamento periódico, alcoholismo ou drogodependencia: 2 puntos.1.5. Pola condición de familia monoparental: 3 puntos.1.6. Por ausencia do fogar familiar de ambos os dous membros parentais: 6 puntos.1.7. Pola condición de familia numerosa: 3 puntos.1.8. Outras circunstancias familiares debidamente acreditadas: ata 3 puntos.2º Situación laboral familiar.2.1. Situación laboral de ocupación: -Nai: 3 puntos. -Pai: 3 puntos.2.2.-Situación laboral de desemprego (1): -Nai: 2 puntos. -Pai: 2 puntos. (1) Para efectos de solicitude de prazas do cheque infantil, valorarase tal condición coa certificación de demanda de emprego con efectos do día 10 de marzo de 2008. No caso de familias monoparentais adxudicaráselles a puntuación da alínea correspondente computando por dous.3º Situación económica. R. P. C. mensual da unidade familiar, referida ao indicador público de renda de efectos múltiples (IPREM) vixente: -Inferior ao 25% do IPREM: +4 puntos. -Entre o 25% e o 50% do IPREM: +3 puntos. -Superior ao 50% e inferior ao 75% do IPREM: +2 puntos. -Entre o 75% e o 100% do IPREM: +1 punto. -Superior ao 100% e inferior ao 125% do IPREM: -1 punto. -Entre o 125% e o 150% do IPREM: -2 puntos. -Superior ao 150% e inferior ao 200% do IPREM: -3 puntos. -Igual ou superior ao 200% do IPREM: -4 puntos. *En caso de obter igual puntuación, daráselle prioridade á renda per cápita máis baixa, e tras a aplicación deste criterio, teñan preferencia as solicitudes de atención con servizo de comedor. *Para os efectos deste regulamento están a cargo da unidade familiar as persoas que, convivindo no mesmo domicilio, teñen ingresos inferiores ao indicador público de renda de efectos múltiples (IPREM) vixente. *No caso de ausencia do fogar familiar de ambos os dous membros parentais adxudicarase a puntuación máxima nas epígrafes 2º e 3º do baremo. Os citados criterios adaptaranse automaticamente á Orde que pola Consellería correspondente se dite en relación coas subvencións aos Concellos para o sostemento de escolas infantís. Para os efectos do disposto neste decreto, enténdese por renda per cápita mensual o resultado de dividir polo número de persoas que compoñen a unidade familiar o cociente resultante de dividir por doce a suma dos ingresos totais da unidade familiar. Enténdese por unidade familiar, para os efectos deste decreto, a formada polos pais e fillos menores de dezaoito anos ou fillos maiores de dezaoito anos, cunha minusvalidez superior ó 33 por cento. No caso de familias monoparentais, e para efectos do cálculo da renda per cápita ó que se refire o parágrafo anterior, incrementarase nun 0,8 o número real de membros que compoñen a unidade familiar. Para os efectos deste decreto, ten a consideración de ingresos a suma da parte xeral máis a parte especial da base impoñible, previas á aplicación do mínimo persoal e familiar do imposto sobre a renda das persoas físicas. Para as persoas non obrigadas a declarar, as bases impoñibles a que se fai referencia obteranse como resultado de lles aplicar ós datos existentes na Administración os criterios da lexislación do imposto sobre a renda das persoas físicas. Artigo 19.- Comisión de baremación. Constituirase unha comisión de baremación das solicitudes presentadas, coa seguinte composición:./. - Vogais: o concelleiro responsable por razón da materia, o director do centro ou persoa en que delegue, a traballadora social do concello e un representante da asociación de pais./. Artigo 20. Relación de admitidos e listaxe de espera.20.1.- A comisión efectuará unha proposta inicial de selección, facendo pública a relación provisional, coa puntuación obtida, de admitidos, excluídos e preinscritos. A relación expoñerase no taboleiro de anuncios do centro e do Concello. Artigo 22.- Período vacacional. O centro permanecerá pechado o mes de agosto, coincidindo co período vacacional./. Artigo 23.- Horario. O horario de funcionamento será de catorce horas diarias de luns a venres, de 7:00h a 21:00h. O horario de mañá será de 7:00h a 14:00h, sendo o horario de tarde de 14:00h a 21:00 h. No mes de xullo, o centro poderá ter horario reducido. A modificación do horario será acordado polo consello do centro segundo as necesidades existentes./. Artigo 24.- Financiamento do servizo (párrafo último)./. Os ingresos que, con carácter de taxa ou prezo público, se esixan pola realización de actividades complementarias financiarán, así mesmo e de ser o caso, o citado servizo. Artigo 26.- Estructura organizativa do centro da Atención a infancia./. I.- Persoal O persoal axustarase ao establecido no artigo 27.2 do Decreto 329/2005, de 28 de xullo, que regula os centros de menores e os centros de atención á infancia, ou normativa que o substitúa e/ou complemente./. Artigo 27.- Funcións do director/a pedagóxico do centro Serán funcións do director/a pedagóxico as seguintes: *Representar oficialmente o Centro Educativo. *Dirixir e coordinar tódalas actividades do centro, cara á consecución do proxecto educativo e de acordo coas disposicións vixentes. *Convocar e presidi-los actos académicos. *Dirixir ó persoal do centro. *Xestiona-los medios humanos e materiais do centro, dinamizando os distintos sectores da comunidade educativa. *Elabora-lo regulamento de réxime interior en todo o non previsto neste regulamento. *Ordena-lo réxime de xestión. *Expedi-los informes que soliciten as autoridades e os/as interesados/as. *Velar polo mantemento do equipamento e medios materiais. *Dar a coñecer e difundir a toda a comunidade educativa a información sobre normativa, disposicións legais e asuntos de interese xeral ou profesional que se reciba no centro. *Presenta-la memoria anual do centro na Comisión de Seguemento. Artigo 28.1.- Composición:./. - Vogais (5): o concelleiro responsable por razón da materia, a traballadora social do concello, o director do centro ou persoa en que delegue, un representante do Consello Escolar e un representante da asociación de pais./. Artigo 29º- Comisión Educativa. Composta por: - O Concelleiro competente por razón da materia, a quen corresponde a presidencia. - O Director pedagóxico, que actuará como secretario. - O persoal dedicado a funcións educativas./.